|  |  |  |  |  |
| --- | --- | --- | --- | --- |
| **MUUSIKATUNNI KAVA 4. klassile**  **Teema:** Löökpillid - bodhran  **Õpiväljund:**   * saab üldise ülevaate löökpillidest; * teab nimetada löökpille; * teab milline pill on bodhran; * kasutab muusika karakteri ja meeleolu väljendamiseks loovliikumist; * tunnetab ja väljendab liikumises meloodiat, rütmi, tempot, dünaamikat ning vormi; * võrdleb mõisteid valjusti ja vaikselt, kiiresti ja aeglaselt; * analüüsib õpitut. | | | | |
| **Aeg** | **Põhimõisted/ oskused (õpiväljundid)** | **Tegevused, tööviis, meetodid** | **Materjalid, abi- ja näitvahendid** | **Märkused** |
| 10 min | **Sissejuhatus**  saab ülevaate löökpillidest, oskab kuulamisel nimetada löökpille. | 1. Arutelu ja slaidide vaatamine (pildid, mõisted), löökpillide mõiste, milliseid löökpille õpilased teavad nimetada, milliseid on saanud proovida ja kas keegi mängib mõnd löökpilli? 2. Õpetaja nimetab ja näitab slaidilt, milliseid löökpille meil Eestis varasematel aegadel kasutati (olid pigem märguandeks ja pigem muu tähendusega kui pill). Kuulatakse nende helinäiteid - pingipill, lokupill. 3. Äraarvamismäng. Mis pilliga on tegu? Õpetajal on kaasas jauram, krooksupill, ja tamburiin, mida ta ükshaaval mängib. Slaidil on 3 pilli nime ning õpilased saavad kaasa mõelda ja igaüks sõrmede peal näidata, kas vastuseks on I, II või III variant. Nii kõigi kolme pilli puhul.   Lõpeb tamburiini heli kuulamisega ja siit edasi liigume Iirimaale. Slaidil Iiri lipp ja iiri trummi pilt. | Esitlus (õpetaja koostatud slaidid)  Pillid: jauram, krooksupill, tamburiin. | Õpilaste lauad on võimalusel paigutatud poolkaares. |
| Soovi korral saab CD - lt kuulata kilgipill, kuljused, kolgits, puulusikas, lokupill. | CD - Eesti Rahvapillid  näitlikustamiseks |
| 25 min | **II** **Põhiosa**  Muusikalised mõisted: valjusti ja vaikselt, kiiresti ja aeglaselt.  Tunnetab ja väljendab liikumises meloodiat, rütmi, tempot, dünaamikat ning vormi.  Teab ja oskab nimetada mõistet Bodhran. | 1. Õpetaja tutvustab Bodhranit. Tegemist on raamtrummiga, mis meenutab tamburiini ja oma tüübilt on üsna levinud. Arvatakse, et trumm on pärit Aafrikast ja jõudnud Iirimaale Hispaania kaudu. Teisalt arvatakse, et trumm pärineb Kesk-Aasiast ja toodi Iirimaale kelti sisserändajate poolt või siis hoopis pärineb Iirimaalt ning on aegade jooksul saanud tänase välimuse ja kuju. Osad pillid on väga omapärase välimusega just tänu joonistustele ja kaunistustele pilli peal. 2. Koos häälitakse BODHRAN (bauran). Nimi tähendabki trummi/ tamburiini iiri keeles. Teda kasutati algselt tööriistana, nagu ka Eestis mitmetele löökpillide esialgne kasutus oli (kanti turvast, kasutati vilja juures terade eraldamiseks sõkaldest). Aga nimetati teda ka vaese mehe tamburiiniks (põllutöö masinate osadest kokku pandud). 3. Õpetaja võtab pilli ja näitab (osutab pilli eri osadele), millest pill koosneb (raam, pingule tõmmatud membraan - valmistatud loomanahast või täna päeval ka erinevatest sünteetilistest materjalidest). Kuidas ja millega (tipper) pilli mängitakse, kuidas käes hoitakse. Käsitletakse mõisteid kiiresti ja aeglaselt, valjusti ja vaikselt (trummil mängides). 4. Kuulatakse kahte iiri trummi mängimise näidet - soolo pala ja teiste pillide saaterütmina. Laseb pillid lastele tutvumiseks ringi käia, lapsed saavad heli tekitada tipperiga või käega.   bodhrani soolo <https://www.youtube.com/watch?v=b_wJXqgllTU>  bodhran saaterütmina  <https://www.youtube.com/watch?v=2zPmQsCSbQY>   1. Õpetaja palub lastel püsti tõusta, paneb taustaks mängima iiri pärimusmuusika tantsuloo ja palub õpilastel muusika rütmis jalgadega kohapeal väikseid samme teha ja sedasi ka ruumis võimaluse korral ringi liikuda. Tunnetada rütmi ja muusika kaasakutsuvust ja -haaravust. Lisatakse sammudele plaksud, püütakse leida klassiga ühtne sammude ja plaksutamise rütm. Õpetaja ise teeb seda kõike õpilastega kaasa. Loo lõppedes istuvad õpilased oma kohtadele.   lugu <https://www.youtube.com/watch?v=907JdLh_WPM> | Pillid: Bodhran (2 tk)  bluetooth kõlar (juhul kui heli lastakse telefonist) | Tegevust tehakse õpilase kuulamisoskuse arendamiseks, samuti arendatakse eneseväljendusoskust. |
| 10 min | **III Lõpetav osa**  Kinnistamine  - tunni kokkuvõte/ eesmärgi saavutamise kontroll | 1. Küsimused õpilastele: mida sa täna teada said? mida veel rohkem tahaksid teada? 2. Kirjutavad tagasisidelehele (lehel on küsimus ja punktiirid oma märksõnade, lause kirjutamiseks): mis neile kõige rohkem meelde jäi löökpillide ja podhraniga seoses. 3. Saavad värvilehe, kus saavad joonistada mustri oma bodhrani membraanile (võib jääda kodus lõpetamiseks). | Tagasiside lehed  https://docs.google.com/document/d/18x0fCLnpKd4HlZO3v1s0J0cjUpWnPIQD/edit?usp=sharing&ouid=106403364591414853130&rtpof=true&sd=true  Värvilehed (vastavalt õpilaste arvule)  <https://docs.google.com/document/d/1XDWrnNFd5DhWUilBx8RlvbhQO3yg3zH5/edit?usp=sharing&ouid=106403364591414853130&rtpof=true&sd=true> | Antud tegevuste eesmärgiks on meelde tuletada tunnis tehtu ning luua seoseid eelnevate teadmistega.  Eesmärgiks on arendada õpilastes huvi erinevate pillide vastu ja loovust. Õppida ennast analüüsima. |
|  | **Reflekstioon**  **Kuidas läks?** |  |  |  |